**POSTUPAK SELEKCIJE UČENIKA - SUDIONIKA NA MOBILNOSTIMA PROJEKTA Broj projekta: 2021-1-HR01- KA120-VET-000047494**

Svaki zainteresirani učenik javlja se na natječaj ispunjavajući anketu s osnovnim podacima.

Na temelju uputa piše motivacijsko pismo na hrvatskom jeziku išalje na mail daniela.usmiani@skole.hr**u zadanom roku.** **(23.6.2022. u 23:59)**

U okviru motivacijskog pisma obavezno je navesti samoprocjenu napravljenu na temelju uputa (pogledaj upute na <https://europass.cedefop.europa.eu/hr/resources/european-language-levels-cefr>). Motivacijsko pismo na hrvatskom jeziku nosi ukupno 6 bodova. Ukoliko učenik ne napiše i ne preda motivacijsko pismo u zadanom roku, isključuje se iz odabira.

Nakon prve selekcije pozivaju se odabrani učenici na drugi dio selekcije – provjera znanja engleskog jezika u pismu (nosi ukupno 6 bodova) i govoru (nosi ukupno 9 bodova).

Odabir učenika provodi školski tim za odabir. Nakon izvršene selekcije, ukoliko učenik nije zadovoljan odabirom i želi provjeriti svoj ukupan broj bodova i položaj na listi odabranih može uložiti pismenu žalbu koordinatorici projekta. Rok za žalbu je 8 dana od objave rang liste.

|  |  |  |  |
| --- | --- | --- | --- |
| Elementi selekcije | Mogući bodovi | Ostvare-ni bodovi | Osoba koja procjenjuje |
| Motivacijsko pismo na hrvatskom jeziku | 0 2 4 6 |  | koordinator i nastavnik Hrvatskog jezika |
| Pismeni zadatak na stranom jeziku  | 0 1 2 3 |  |  nastavnik Engleskog/Njemačkog jezika |
| Razgovor na engleskom jezi8za mobilnosti u NjemačkuZnanje Njenačkog jezika  | 0 – 32 boda |  | nastavnik Engleskog /Njemačkog jezika |
| Negativni bodovi – odgojne mjere | -2, -4 |  | Stručna služba |
| Preporuka nastavnika stručnih predmeta važnih za mobilnost | 0 - 15 |  | nastavnici struke (stručni aktiv) |
| Dodatni bodovi (anketa – samohrani roditelj, socijalna pomoć, invaliditet) | 4 |  | Stručna služba |
| UKUPAN ZBROJ BODOVA |  |  |

Motivacijsko pismo na hrvatskom jeziku nosi 0 - 6 bodova (6 bodova – motivacijsko pismo u potpunosti odgovara na sve smjernice i napisano je gramatički i pravopisno točno, 4 boda – motivacijsko pismo odgovara na veći dio smjernica i napisano je gramatički i pravopisno točno s malim greškama, 2 boda – motivacijsko pismo djelomično odgovara na barem pola smjernica i napisano je s manjim brojem pravopisnih i gramatičkih grešaka).

Na pismenom zadatku učenik ima tri pitanja – točan odgovor napisan gramatički i pravopisno točno nosi po jedan bod, uz greške, ali smisleno točno pola boda.

Vrednovanje jezičnih kompetencija stranog jezika provodi se u formi intervjua. Svaki kandidat odgovara na pitanje o sebi, opisuje svoje zanimanje i obrazlaže motivaciju za sudjelovanje u mobilnosti (0 – kandidat ne razumije pitanje, po prijevodu, daje da/ne odgovore ili ne zna odgovoriti; 1 – kandidat razumije preformulirano pitanje, daje odgovore u kratkim rečenicama, ne slijedi gramatička pravila; 2 – kandidat razumije pitanje, daje opsežne odgovore, ali se izražava gramatički neprecizno; 3 – kandidat razumije pitanje, daje opsežne, gramatički precizne odgovore).

Za mobilnosti u Njemačku, znanje Njemačkog jezika uz Engleski jezik nosi dodatna dva boda.

U slučaju da učenik ima izrečene odgojne mjere tijekom školovanja, svaka opomena razrednika donosi –2 bod, ukor –4. Ukoliko je učenik dobio odgojnu mjeru zbog neprimjerenog ponašanja ne može se kandidirati za sudjelovanje na mobilnosti.

Preporuka nastavnika stručnih predmeta važnih za mobilnost.

Preporuku daje troje nastavnika stručnih predmeta koji su usko vezani za ishode stručne prakse/vježbi uz dogovor nadležnog stručnog aktiva – (broj bodova na temelju preporuke od 0-15)

Ukoliko je učenik sudjelovao na državnom natjecanju iz predmeta struke i osvojio jedno od prva tri mjesta dobiva dodatnih 5 bodova

Dodatna dva boda dobiva učenik samohranog roditelja, obitelji koja prima socijalnu pomoć i učenik - osoba s invaliditetom (uz odgovarajuću dokumentaciju)

Za sve dodatne informacije slobodno se obratite školskoj koordinatorici projekta na e-mail daniela.usmiani@skole.hr.

U Bedekovčini, 12.6.2023.